CELEX: 42007X0619(03)
Language: bg
Date: 2007-06-19 00:00:00
Title: Правило № 103 на Икономическата комисия за Европа на Организацията на обединените нации (ИКЕ на ООН) — Единни разпоредби относно одобрение на взаимозаменяеми каталитични преобразуватели за моторни превозни средства

19.6.2007   
            
            
               BG
            
            
               Официален вестник на Европейския съюз
            
            
               L 158/106
            
         Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН за статута — TRANS/WP.29/343/, който е на разположение на електронен адрес: http://www.unece.org/trans/main/wp29/wp29wgs/wp29gen/wp29fdocstts.html.
   Правило № 103 на Икономическата комисия за Европа на Организацията на обединените нации (ИКЕ на ООН) — Единни разпоредби относно одобрение на взаимозаменяеми каталитични преобразуватели за моторни превозни средства
   Добавка 102: Правило № 103
   Обхващащо целия валиден текст до:
   Изменение 1 — Дата на влизане в сила: 6 юли 2000 година
   Изменение 2 — Дата на влизане в сила: 4 април 2005 година
   1.   ОБХВАТ
   Настоящиото правило се отнася за одобрението на типа, като отделна техническа единица, на каталитични преобразуватели за инсталиране в един или повече типове моторни превозни средства от категории M1 и N1 като заместващи части.
   2.   ОПРЕДЕЛЕНИЯ
   За целите на настоящото правило:
   2.1.   „Каталитичен преобразувател от оригиналното оборудване“ означава каталитичен преобразувател или възел от каталитични преобразуватели, обхванати от одобрението на типа, които са доставяни за превозното средство и чиито типове са посочени в документите, свързани с приложение 2 към Правило № 83.
   2.2.   „Взаимозаменяем каталитичен преобразувател“ означава каталитичен преобразувател или възел от каталитични преобразуватели, за които може да се получи одобрение съгласно настоящото правило, различни от определените в параграф 2.1. по-горе.
   2.3.   „Оригинален взаимозаменяем каталитичен преобразувател“ означава каталитичен преобразувател или възел от каталитични преобразуватели, чиито типове са посочени в документите, свързани с приложение 2 към Правило № 83, но се предлагат на пазара като отделни технически единици от притежателя на одобрението на типа превозно средство.
   2.4.   „Тип каталитичен преобразувател“ означава каталитични преобразуватели, които не се различават по такива съществени аспекти като:
   
               i)
            
            
               брой подложки с покритие, структура и материал;
            
         
               ii)
            
            
               тип каталитична активност (оксидираща, трипътна, …);
            
         
               iii)
            
            
               обем, съотношение на челна площ и дължина на подложките;
            
         
               iv)
            
            
               съдържание на каталитичния материал;
            
         
               v)
            
            
               съотношение на каталитичния материал;
            
         
               vi)
            
            
               плътност на клетката;
            
         
               vii)
            
            
               размери и форма;
            
         
               viii)
            
            
               топлинна защита.
            
         2.5.   „Тип превозно средство“
   Виж параграф 2.3. от Правило № 83.
   2.6.   „Одобрение на взаимозаменяем каталитичен преобразувател“ означава одобрението на преобразувател, предназначен за инсталиране като взаимозаменяема част върху един или повече конкретни типа превозни средства, по отношение на ограничаването на емисиите на замърсители, нивото на шум и влиянието върху експлоатационните характеристики на превозното средство и, където е приложимо, върху бордовата диагностика (OBD).
   2.7.   „Износен взаимозаменяем каталитичен преобразувател“ означава преобразувател, който е състарен или изкуствено износен до такава степен, че да изпълнява изискванията, заложени в параграф 1. от допълнение 1 към приложение 11 към Правило № 83.
   3.   ЗАЯВЛЕНИЕ ЗА ОДОБРЕНИЕ
   3.1.   Заявлението за одобрение на тип взаимозаменяем каталитичен преобразувател се подава от неговия производител или негов упълномощен представител.
   За всеки тип взаимозаменяем каталитичен преобразувател, за който се изисква одобрение на типа, заявлението за одобрение се придружава от следните документи в три екземпляра.
   3.2.1.   Чертежи на взаимозаменяем каталитичен преобразувател, идентифициращи, по-специално, всичките характеристики, посочени в параграф 2.4. от настоящото правило.
   3.2.2.   Описание на типа или типовете превозни средства, за които е предназначен взаимозаменяемият каталитичен преобразувател. Посочват се номера и/или символите, характеризиращи типа/типовете на двигателя и превозното средство.
   3.2.3.   Описание и чертежи, показващи положението на взаимозаменяемия преобразувател спрямо изпускателния колектор/изпускателните колектори на двигателя.
   3.2.4.   Чертежи, указващи замисленото местоположение на знака за одобрение.
   3.2.5.   Указание дали взаимозаменяемият каталитичен преобразувател е предназначен да бъде съвместим с изискванията на бордовата диагностика.
   3.2.6.   Модел за информационния документ е даден в приложение 1.
   Кандидатът за одобрение осигурява на техническата служба, отговорна за приемните изпитвания:
   3.3.1.   Превозно/и средство/а от тип, одобрен в съответствие с Правило № 83, оборудвано/и с нов оригинален каталитичен преобразувател. Това превозно средство се избира от кандидата със съгласието на техническата служба. То трябва да отговаря на изискванията на параграф 3 от приложение 4 към Правило № 83.
   Изпитвателното превозно средство/изпитвателните превозни средства не трябва да има/т дефекти по системата за контрол на емисиите; всякаква извъннормено износена или неизправна, свързана с емисиите оригинална част се ремонтира или подменя. Изпитвателното превозно средство/изпитвателните превозни средства следва да бъде/бъдат надлежно регулирано/регулирани и конфигуриран/и съгласно техническите условия на производителя преди изпитването за проверка на токсичността на отработените газове.
   3.3.2.   Една мостра от взаимозаменяемия каталитичен преобразувател. Тази мостра следва да бъде ясно и незаличимо маркирана с търговското наименование или марка на кандидата и търговското ѝ обозначение.
   3.3.3.   Една допълнителна мостра от типа взаимозаменяем каталитичен преобразувател, в случай на взаимозаменяем каталитичен преобразувател, предназначен за монтиране към превозно средство, оборудвано с бордова диагностична система. Тази мостра следва да бъде ясно и незаличимо маркирана с търговското наименование или марка на кандидата и търговското ѝ обозначение. Тя трябва да е износена, както е определено в параграф 2.7. по-горе.
   4.   ОДОБРЕНИЕ
   4.1.   Ако взаимозаменяемият каталитичен преобразувател, представен за одобрение съгласно настоящото правило, отговаря на изискванията на параграф 5 по-долу, на този тип взаимозаменяем каталитичен преобразувател ще бъде дадено одобрение.
   Оригинални взаимозаменяеми каталитични преобразуватели, които са от тип, обхванат от параграф 18 от приложение 2 към Правило № 83 и са предназначени за монтиране към превозно средство, за което се отнася съответният документ за одобрение на типа, не се нуждаят от одобрение съгласно настоящото правило, при условие че изпълняват изискванията на параграфи 4.2.1. и 4.2.2.
   4.2.1.   Маркировка
   
   Оригинални взаимозаменяеми каталитични преобразуватели следва да носят най-малко следните идентификации:
   4.2.1.1.   Име и търговска марка на производителя на превозното средство.
   4.2.1.2.   Модел и идентификационен номер на частта на оригиналния взаимозаменяем каталитичен преобразувател, както са вписани в информацията, спомената в параграф 4.2.3.
   4.2.2.   Документация
   
   Оригинални взаимозаменяеми каталитични преобразуватели следва да бъдат придружавани от следната информация:
   4.2.2.1.   Име и търговска марка на производителя на превозното средство.
   4.2.2.2.   Модел и идентификационен номер на частта на оригиналния взаимозаменяем каталитичен преобразувател, както са вписани в информацията, спомената в параграф 4.2.3.
   4.2.2.3.   Превозни средства, за които оригиналният взаимозаменяем каталитичен преобразувател е от тип, обхванат от точка 18. от приложение 2 към Правило № 83, включително, където е приложимо, маркировка за идентификация, ако оригиналният взаимозаменяем катилитичен преобразувател е подходящ за монтиране към превозно средство, което е оборудвано с бордова диагностична (OBD) система.
   4.2.2.4.   Инструкции за инсталация, където е необходимо.
   4.2.2.5.   Тази информация се предоставя или:
   
               —
            
            
               като диплянка, придружаваща оригиналния взаимозаменяем каталитичен преобразувател,
               или
            
         
               —
            
            
               върху опаковката, в която се продава оригиналният взаимозаменяем каталитичен преобразувател,
               или
            
         
               —
            
            
               чрез някакви други приложими средства.
            
         Във всеки случай информацията трябва да бъде на разположение в каталога на продуктите, разпространяван до точките на продажба от производителя на превозното средство.
   4.2.3.   Производителят на превозното средство предоставя на техническата служба и/или издаващия одобрението орган необходимата информация в електронен формат, свързваща съответните номера на части и документацията за одобрение на тип.
   Тази информация съдържа:
   
               i)
            
            
               модел/и и тип/ове превозно средство;
            
         
               ii)
            
            
               модел/и и тип/ове оригинален взаимозаменяем каталитичен преобразувател;
            
         
               iii)
            
            
               номер/а на част/и на оригинален взаимозаменяем каталитичен преобразувател;
            
         
               iv)
            
            
               номер на одобрение на типа на съответния тип/съответните типове превозно средство.
            
         4.3.   На всеки тип одобрен взаимозаменяем каталитичен преобразувател следва да бъде определен номер на одобрение. Първите му две цифри (00 за правилото в настоящия му вид) указват серията изменения, включваща най-новите съществени технически изменения, направени по правилото към момента на издаване на одобрението. Една и съща договаряща страна не може да определя един и същ номер на друг тип взаимозаменяем каталитичен преобразувател. Един и същ номер на одобрение може да обхваща използването на този тип взаимозаменяем каталитичен преобразувател в няколко различни типа превозни средства.
   4.4.   Когато кандидатът за одобрение на тип може да покаже пред одобряващия типа орган или техническа служба, че взаимозаменяемият каталитичен преобразувател е от тип, посочен в точка 18 от приложение 2 към изменения 05 към правило № 83, присъждането на сертификат за одобрение на тип няма да зависи от доказването на изискванията, посочени в параграф 5.
   4.5.   Известие за одобрение, за удължаване или за отхвърляне на тип взаимозаменяем каталитичен преобразувател съгласно настоящото правило се предава на договарящите страни по споразумението за прилагане на настоящото правило посредством формуляр, съгласно образеца в приложение 1 към настоящото правило.
   На видно място, определено върху формуляра за одобрение, към заместващия каталитичен преобразувател, отговарящ на тип взаимозаменяем каталитичен преобразувател, одобрен по настоящото правило, трябва да бъде поставен международен знак за одобрение, състоящ се от:
   4.6.1.   кръг, обграждащ буквата „E“, последван от отличителния номер на страната, която е дала одобрение (1);
   4.6.2.   номер на настоящото правило, последван от буквата „R“, тире и номера на одобрение в близост до кръга, предвиден в параграф 4.6.1.
   4.7.   Ако взаимозаменяемият каталитичен преобразувател отговаря на тип каталитичен преобразувател, одобрен по силата на едно или повече други правила, приложени към споразумението в страната, която е дала одобрение съгласно настоящото правило, не е необходимо предвиденият в параграф 4.6.1 символ да се повтаря; в такъв случай номерата на правилото и одобрението и допълнителните символи на всички правила, съгласно които е било дадено одобрение в страната, която е дала одобрение по настоящото правило, се разполагат във вертикални колони вдясно от символа, предвиден в параграф 4.6.1.
   4.8.   Знакът за одобрение следва да бъде незаличим и ясно четлив, когато взаимозаменяемият каталитичен преобразувател е монтиран под превозното средство.
   4.9.   Приложение 2 към настоящото правило дава примери за разполагане на знаци за одобрение.
   5.   ИЗИСКВАНИЯ
   5.1.   Общи изисквания
   5.1.1.   Взаимозаменияемият катилитичен преобразувател следва да бъде проектиран, конструиран и да дава възможност да бъде монтиран така, че да позволява превозното средство да отговаря на разпоредбите на тези регламенти, с които той първоначално е било в съответствие, а емисиите на замърсители да бъдат ограничени ефективно през целия нормален експлоатационен срок на превозното средство при нормални условия на експлоатация.
   5.1.2.   Инсталирането на взаимозаменяемия каталитичен преобразувател следва да бъде на точното място на каталитичния преобразувател от оригиналното оборудване и положението върху изпускателния тръбопровод на кислородната сонда/кислородните сонди и други датчици, ако е приложимо, няма да се променя.
   5.1.3.   Ако каталитичният преобразувател от оригиналното оборудване включва топлинни защити, взаимозаменяемият каталитичен преобразувател следва да включва еквивалентни защити.
   5.1.4.   Взаимозаменяемият каталитичен преобразувател следва да бъде издръжлив, т.е. проектиран, конструиран и с възможности да бъде монтиран така, че да се получи приемлива устойчивост на корозията и окислението, на които е изложен, като се имат предвид условията на експлоатация на превозното средство.
   5.2.   Изисквания относно емисиите
   Превозното средство/превозните средства, посочено/и в параграф 3.3.1. от настоящото правило, оборудвано/и с взаимозаменяем преобразувател от тип, за който се изисква одобрение, се подлага/т на изпитване тип I при условията, описани в съответните приложения към правило № 83, с цел сравняване на експлоатационните му характеристики с оригиналния каталитичен преобразувател съгласно методиката, описана по-долу.
   5.2.1.   Определяне на базата за сравнение
   Превозното средство/превозните средства се оборудва/оборудват с нов оригинален каталитичен преобразувател (виж параграф 3.3.1), който е разработен в 12 допълнителни градски цикъла (анализ тип I, част 2).
   След това предварително кондициониране превозното средство/превозните средства се държи/държат в помещение, в което температурата остава относително постоянна между 293 и 303 K (20 и 30 °C). Това кондициониране се провежда в продължение на най-малко шест часа и продължава, докато температурата на маслото на двигателя и охлаждащата течност, ако има такава, попаднат в границите на ±2 K от температурата на помещението. Впоследствие се провеждат три изпитвания тип I за отработените газове.
   5.2.2.   Изпитване за отработените газове с взаимозаменяем каталитичен преобразувател
   Оригиналният каталитичен преобразувател на изпитвателното превозно средство/изпитвателните превозни средства се заменя с взаимозаменяем каталитичен преобразувател (вижте параграф 3.3.2.), който се разработва в 12 допълнителни градски цикъла (изпитване тип I, част 2). След това предварително кондициониране превозното средство/превозните средства се държи/държат в помещение, в което температурата остава относително постоянна между 293 и 303 K (20 и 30 °C). Това кондициониране се провежда в продължение на най-малко шест часа и продължава, докато температурата на маслото на двигателя и охлаждащата течност, ако има такива, попаднат в границите на ±2 K от температурата на помещението. Впоследствие се провеждат три изпитвания тип I за отработените газове.
   5.2.3.   Оценка на емисията на замърсители на превозни средства, оборудвани с взаимозаменяеми каталитични преобразуватели
   Изпитвателното превозно средство/изпитвателните превозни средства с оригинален каталитичен преобразувател отговарят на граничните стойности съгласно одобрението на типа на превозното средство/превозните средства, включително, ако е приложимо, факторите на износване, прилагани по време на одобрението на типа на превозното средство/превозните средства.
   Изискванията относно емисиите на превозното средство/превозните средства, оборудвани с взаимозаменяем каталитичен преобразувател, се считат за изпълнени, ако резултатите удовлетворяват за всеки регулиран замърсител (CO, HC, NOx и макрочастици) следните условия:
   
               1.
            
            
               M ≤ 0,85 S + 0,4 G
            
         
               2.
            
            
               M ≤ G
            
         където:
   
               M
            
            
               :
            
            
               средна стойност на емисиите на един замърсител (CO, HC, NOx и макрочастици) или сумата от два замърсителя (HC + NOx), получени от трите изпитвания тип I с взаимозаменяемия каталитичен преобразувател.
            
         
               S
            
            
               :
            
            
               средна стойност на емисиите на един замърсител (CO, HC, NOx и макрочастици) или сумата от два замърсителя (HC + NOx), получени от трите изпитвания тип I с оригиналния каталитичен преобразувател.
            
         
               G
            
            
               :
            
            
               гранична стойност на емисиите на един замърсител (CO, HC, NOx и микрочастици) или сумата от два замърсителя (HC + NOx) съгласно одобрението на типа на превозното средство/превозните средства, разделена на — ако е приложимо — факторите на износване, определени в съответствие с параграф 5.4. по-долу.
            
         Там, където се прилага одобрение за различни типове превозни средства от един и същ производител на коли, и при условие, че тези различни типове превозни средства са снабдени с един и същ тип каталитичен преобразувател от оригиналното оборудване, изпитването тип I може да бъде ограничено до най-малко две превозни средства, избрани след договаряне с техническата служба, отговорна за одобрението.
   5.3.   Изисквания относно шума и експлоатационните характеристики на превозното средство
   Взаимозаменяемият каталитичен преобразувател следва да удовлетворява техническите изисквания на правило № 59. Като алтернатива на измерването на противоналягане, както е посочено в правило № 59, проверката на експлоатационните характеристики на превозното средство може да се извърши посредством измерване върху динамометър на шаси на максималната абсорбирана мощност при скорост, съответстваща на максималната мощност на двигателя. Стойността, определена при еталонни атмосферни условия, както е посочено в правило № 85, с взаимозаменяемия каталитичен преобразувател, няма да бъде по-ниска с повече от 5 процента от тази, определена с каталитичния преобразувател от оригиналното оборудване.
   5.4.   Изисквания относно издръжливостта
   Взаимозаменяемият каталитичен преобразувател следва да отговаря на изискванията на параграф 5.3.5. от правило № 83, т.е. изпитване тип V или фактори на износване от следващата таблица за резултатите от изпитванията тип I.
   
               Категория на двигателя
            
            
               Фактори на износване
            
         
               CO
            
            
               HC (2)
               
            
            
               NOx
                   (2)
               
            
            
               HC + NOx
               
            
            
               макрочастици
            
         
               С принудително запалване
            
            
               1,2
            
            
               1,2
            
            
               1,2
            
            
               1,2 (3)
               
            
            
               —
            
         
               Със самозапалване
            
            
               1,1
            
            
               —
            
            
               1,0
            
            
               1,0
            
            
               1,2
            
         Изисквания относно съвместимостта с бордовата диагностика (приложими само към взаимозаменяеми каталитични преобразуватели, предназначени за монтиране към превозни средства, оборудвани с бордова диагностична система).
   Демонстрация на съвместимост с бордовата диагностика се изисква само когато оригиналният катализатор е бил наблюдаван в оригиналната конфигурация.
   5.5.1.   Съвместимостта на взаимозаменяемия каталитичен преобразувател с бордовата диагностична система се показва чрез използване на методиките, описани в серията от изменения 05 към правило № 83, приложение 11, допълнение 1.
   5.5.2.   Разпоредбите на серията от изменения 05 към правило № 83, приложение 11, допълнение 1, приложими към компоненти, различни от каталитичен преобразувател, няма да бъдат прилагани.
   5.5.3.   Производителят на вторичния пазар може да използва същата методика на предварително кондициониране и изпитване, както използваните при първоначалното одобрение на типа. В този случай административните отдели представят, при поискване и на недискриминационна база, допълнение 1 към съобщението за одобрение на тип, което съдържа номера и типа на циклите на предварително кондициониране и типа на цикъла на изпитване, използвани от производителя на оригиналното оборудване за изпитване с бордовата диагностика на каталитичния преобразувател.
   5.5.4.   С цел проверка на правилното инсталиране и функциониране на всички други компоненти, наблюдавани от бордовата диагностична система, бордовата диагностична система отчита отсъствие на неизправност и съхраняване на кодове за неизправности преди инсталирането на каквито и да било взаимозаменяеми каталитични преобразуватели. Оценката на състоянието на бордовата диагностична система в края на изпитванията, описани в параграф 5.2.1., може да бъде използвана за тази цел.
   5.5.5.   Индикаторът за неизправна работа (MI: виж параграф 2.5. от приложение 11 към серията от изменения 05 към правило № 83) не трябва да се активира по време на работа на превозното средство, изисквана от параграф 5.2.2.
   6.   ВИДОИЗМЕНЕНИЕ НА ТИПА НА ВЗАИМОЗАМЕНЯЕМИЯ КАТАЛИТИЧЕН ПРЕОБРАЗУВАТЕЛ И УДЪЛЖАВАНЕ НА ОДОБРЕНИЕ
   Всяко видоизменение на типа на взаимозаменяемия каталитичен преобразувател се съобщава на административния отдел, който одобрява този тип взаимозаменяем каталитичен преобразувател.
   След това отделът може:
   
               i)
            
            
               или да счете, че е малко вероятно направените видоизменения да имат осезаем неблагоприятен ефект и че във всеки случай взаимозаменяемият каталитичен преобразувател все пак отговаря на изискванията,
               или
            
         
               ii)
            
            
               да изиска допълнителен изпитвателен протокол за някои или всичките изпитвания, описани в параграф 5 от настоящото правило, от техническата служба, отговорна за провеждането на изпитванията.
            
         Потвърждение или отказ на одобрение, описващо изменението, се съобщава по процедурата, определена в параграф 4.5. по-горе, на страните по споразумението за прилагане на настоящото правило.
   Компетентният орган, издаващ удължаването на одобрение, определя сериен номер на всяка форма за съобщение, изготвяна за такова удължаване.
   7.   СЪОТВЕТСТВИЕ НА ПРОИЗВОДСТВОТО
   Съответствието на производствените процедури е съгласно изложените в поразумението, допълнение 2 (E/ECE/324-E/ECE/TRANS/505/Rev.2), при следните изисквания.
   7.1.   Взаимозаменяемият каталитичен преобразувател, одобрен съгласно настоящия регламент, следва да бъде така произведен, че да отговаря на одобрения тип по характеристиките, както е определено по параграф 2.4. от настоящото правило. Те следва да удовлетворяват изискванията, изложени в параграф 5, и, където е приложимо, да изпълняват изискванията на изпитванията, определени в настоящото правило.
   7.2.   Одобряващият орган може да извършва всякаква проверка или изпитване, предписани в настоящото правило. По-специално, могат да се провеждат изпитванията, описани в параграф 5.2. от настоящото правило (изисквания относно емисиите). В този случай притежателят на одобрението може да поиска, като алтернатива, да използва като база за сравнение не преобразувателя от оригиналното оборудване, а взаимозаменяемия каталитичен преобразувател, който е бил използван при изпитванията за одобрение на типа (или друга мостра, за която е било доказано, че отговаря на одобрения тип). Стойностите на емисиите, измерени с мострата при проверка, трябва след това средно да не превишават с повече от 15 процента средните стойности, измерени с използваната за еталон мостра.
   8.   САНКЦИИ ЗА НЕСЪОТВЕТСТВИЕ НА ПРОДУКЦИЯТА
   8.1.   Одобрението, дадено относно тип взаимозаменяем каталитичен преобразувател съгласно настоящото правило, може да бъде отменено, ако изискванията, заложени в параграф 7 по-горе, не са спазени.
   8.2.   Ако страна по споразумението, което прилага настоящото правило, отмени одобрение, което е дала преди това, тя незабавно уведомява за това другите договарящи страни, прилагащи настоящото правило, посредством формуляр, отговарящ на образеца в приложение 1 към настоящото правило.
   9.   ОКОНЧАТЕЛНО ПРЕКРАТЕНО ПРОИЗВОДСТВО
   Ако притежателят на одобрението престане напълно да произвежда тип взаимозаменяем каталитичен преобразувател, одобрен в съответствие с настоящото правило, той информира за това органа, който е дал одобрението.
   При получаване на съответното съобщение този орган информира за това другите страни по споразумението, прилагащо настоящото правило, посредством формуляр, отговарящ на образеца в приложение 1 към настоящото правило.
   10.   ИМЕНА И АДРЕСИ НА ТЕХНИЧЕСКИТЕ СЛУЖБИ, ОТГОВОРНИ ЗА ПРОВЕЖДАНЕ НА ПРИЕМНИ ИЗПИТВАНИЯ, И НА АДМИНИСТРАТИВНИТЕ ОТДЕЛИ
   Договарящите страни по споразумението, прилагащо настоящото правило, съобщават на Секретариата на Организацията на обединените нации имената и адресите на техническите служби, отговорни за провеждане на приемните изпитвания, и на административните отдели, които дават одобрение и на които следва да бъдат изпращани форми, удостоверяващи одобрение или удължаване, или отказ или оттегляне на одобрение, издадено в други страни.
   11.   ДОКУМЕНТАЦИЯ
   Всеки нов взаимозаменяем каталитичен преобразувател е придружен от следната информация:
   11.1.1.   Име на производителя или търговска марка на катализатора.
   11.1.2.   Превозни средства (включително година на производство), за които е одобрен взаимозаменяемият каталитичен преобразувател, включително, където е приложимо, маркировка за идентификация дали взаимозаменяемият каталитичен преобразувател е подходящ за монтиране към превозно средство, което е оборудвано с бордова диагностична (OBD) система.
   11.1.3.   Инструкции за инсталация, където е необходимо.
   11.2.   Тази информация се предоставя или:
   
               i)
            
            
               като диплянка, придружаваща взаимозаменяемия каталитичен преобразувател,
               или
            
         
               ii)
            
            
               върху опаковката, в която се продава взаимозаменяемият каталитичен преобразувател,
               или
            
         
               iii)
            
            
               чрез някакви други приложими средства.
            
         Във всеки случай информацията трябва да бъде на разположение в каталога на продуктите, разпространяван до точките на продажба от производителя на взаимозаменяеми каталитични преобразуватели.
   
      (1)  1 за Германия, 2 за Франция, 3 за Италия, 4 за Нидерландия, 5 за Швеция, 6 за Белгия, 7 за Унгария, 8 за Чешката република, 9 за Испания, 10 за Югославия, 11 за Обединеното кралство, 12 за Австрия, 13 за Люксембург, 14 за Швейцария, 15 (вакантен), 16 за Норвегия, 17 за Финландия, 18 за Дания, 19 за Румъния, 20 за Полша, 21 за Португалия, 22 за Руската федерация, 23 за Гърция, 24 за Ирландия, 25 за Хърватска, 26 за Словения, 27 за Словакия, 28 за Беларус, 29 за Естония, 30 (вакантен), 31 за Босна и Херцеговина, 32 за Латвия, 33 (вакантен), 34 за България, 35-36 (вакантен), 37 за Турция, 38-39 (вакантен), 40 за Бившата югославска република Македония, 41 (вакантен), 42 за Европейската общност (Одобрения се дават от нейните държави-членки, използвайки съответния символ на Икономическата комисия за Европа), 43 за Япония, 44 (вакантен), 45 за Австралия и 46 за Украйна. Ще се назначават поредни номера на други страни в хронологичния ред, в който те са ратифицирали или са се присъединили към Споразумението по приемане на еднообразни технически предписания за колесни превозни средства, оборудване и части, които могат да се монтират и/или използват върху колесни превозни средства и Условията за взаимно признаване на дадените одобрения на базата на тези предписания, а така назначените номера ще бъдат съобщавани от Генералния секретар на Организацията на обединените нации на договарящите страни по споразумението.
   
      (2)  Приложими само към превозни средства, одобрени съгласно серията 05 от изменения към правило № 83.
   
      (3)  Приложими само към превозни средства с двигатели с принудително запалване, одобрени съгласно по-ранни от серията от изменения 05 към правило № 83.
   
      Допълнение
      ИНФОРМАЦИОНЕН ДОКУМЕНТ №… ОТНОСНО ОДОБРЕНИЕ НА ТИПА НА ВЗАИМОЗАМЕНЯЕМИ КАТАЛИТИЧНИ ПРЕОБРАЗУВАТЕЛИ
      Всякакви чертежи трябва да бъдат предоставяни в подходящ мащаб и в достатъчно детайли върху размер А4 или папка формат А4. Снимки, ако има такива, трябва да показват достатъчно подробности.
      Ако системата, компоненти или отделни технически единици, имат електронни органи за управление, трябва да бъде предоставена информация относно характеристиките им.
      1.   ОБЩА ИНФОРМАЦИЯ
      1.1.   Модел (търговско наименование на производителя):
      1.2.   Тип:
      1.5.   Име и адрес на производителя:
      1.7.   В случай на компоненти и отделни технически единици, място и начин на поставяне на знака за одобрение на Икономическата комисия за Европа:
      1.8.   Адрес/и на монтажното предприятие/монтажните предприятия:
      2.   ОПИСАНИЕ НА УСТРОЙСТВОТО
      2.1.   Модел и тип на взаимозаменяемия каталитичен преобразувател:
      2.2.   Чертежи на взаимозаменяемия каталитичен преобразувател, идентифициращи по-специално всички характеристики, споменати в точки от 2.3. до 2.3.2. от настоящото допълнение:
      Описание на типа или типовете превозно средство, за които е предназначен взаимозаменяемият каталитичен преобразувател:
      2.3.1.   Номер/а и/или символ/и, характеризиращ/и тип/ове на двигателя и превозното средство:
      2.3.2.   Предназначен ли е взаимозаменяемият каталитичен преобразувател да бъде съвместим с изискванията на бордовата диагностика: Да/Не (Зачеркнете неприложимото).
      2.4.   Описание и чертежи, показващи положението на взаимозаменяемия каталитичен преобразувател спрямо изпускателния колектор/изпускателните колектори на двигателя:
   
   
      ПРИЛОЖЕНИЕ 1
      СЪОБЩЕНИЕ
      
         (максимален формат: A4 (210 × 297 mm))
      
      
                  
                     
                   (1)
               
               
                   
               
            
                  издадено от:
               
               
                  Име на администрация:
                  …
                  …
                  …
               
            
         
      
                  относно (2):
               
               
                  ДАДЕНО ОДОБРЕНИЕ
                  УДЪЛЖЕНО ОДОБРЕНИЕ
                  ОТКАЗАНО ОДОБРЕНИЕ
                  ОТМЕНЕНО ОДОБРЕНИЕ
                  ОКОНЧАТЕЛНО ПРЕКРАТЕНО ПРОИЗВОДСТВО
               
            на взаимозаменяем каталитичен преобразувател съгласно правило № 103
      
                  Одобрение № …
               
               
                  Удължаване № …
               
            Основание за удължаване:
      1.   Име и адрес на кандидата: …
      2.   Име и адрес на производителя: …
      3.   Търговско наименование на производителя или марка: …
      4.   Тип и търговско обозначение на взаимозаменяемия каталитичен преобразувател: …
      Средства за идентификация на типа, ако е маркиран:
      5.1.   Място на тази маркировка: …
      6.   Тип/ове превозно средство, за които каталитичният преобразувател е приет за взаимозаменяем каталитичен преобразувател: …
      Тип/ове превозно средство/превозни средства, върху които е бил изпитан взаимозаменяемият каталитичен преобразувател: …
      7.1.   Демонстрирал ли е взаимозаменяемият каталитичен преобразувател съвместимост с изискванията на бордовата диагностична система: Да/Не (2)
      
      8.   Място и начин на поставяне на знака за одобрение: …
      9.   Представен за одобрение на: …
      Техническа служба, отговорна за приемните изпитвания: …
      10.1.   Дата на изпитвателния протокол: …
      10.2.   Номер на изпитвателния протокол: …
      11.   Одобрение дадено/удължено/отказано/оттеглено (2)
      
      12.   Място: …
      13.   Дата: …
      14.   Подпис: …
      15.   Към настоящото съобщение е приложен списък на документи в досието за одобрението при административните служби, предали одобрението, и който може да се получи при поискване.
      
         (1)  Отличителен номер на страната, която е дала/удължила/отказала/оттеглила одобрение (вижте разпоредбите по одобрението в правилото)
      
         (2)  Зачеркнете неприложимото.
   
   
      ПРИЛОЖЕНИЕ 2
      ПРИМЕРИ ЗА РАЗПОЛАГАНЕ НА ЗНАЦИ ЗА ОДОБРЕНИЕ
      МОДЕЛ A
      (Виж параграф 4.4. от настоящото правило)
      
         
      Горният знак за одобрение, поставен към компонент на взаимозаменяем каталитичен преобразувател, показва, че въпросният тип е бил одобрен в Нидерландия (E 4) съгласно правило № 103 по силата на одобрение № 001234. Първите две цифри на номера на одобрението указват, че одобрението е било дадено в съответствие с изискванията на правило № 103 в първоначалния му вид.
      МОДЕЛ B
      (Виж параграф 4.5. от настоящото правило)
      
         
      Горният знак за одобрение, поставен към компонент на взаимозаменяем каталитичен преобразувател, показва, че въпросният тип е бил одобрен в Нидерландия (E 4), съгласно правила № 103 и № 59 (1).
      Първите две цифри на номера на одобрението указват, че на датата, на която тези одобрения са били дадени, правила № 103 и № 59 са били в първоначалния си вид.
      
         (1)  Вторият номер е даден само като пример.